Anders Haugum

Anders Haugum (født 10. oktober 1881 på Inderøy, død 3. september 1964) var gårdbruker på Haugum og ordfører i Inderøy 1938–1945; først for Venstre, etterhvert oppnevnt av NS.  Han var først varaordfører fra 1. januar 1938, men måtte tre inn som ordfører da Hans Hjulstad av helsemessige årsaker trakk seg etter halvt år, 6. juni 1938.«Ordførarskifte på Inderøy». Inntrøndelagen, 13.6.1938

Utenom politikken hadde han verv som styremedlem i Sundnæs potetmelfabrikk, Sundnes Kornsilo, Kjerknesvågen sagbruk & Høvleri, Inderøy samvirkelag – hvor han var formann 1939–41, Fellesslakteriet, Bøndenes Salgslag, Samtrygd, Inderøy Branntrygdelag – hvor han var formann i 13 år, og avisa Inntrøndelagen – hvor han i 1927 overtok en styreplass etter faren.  «Inntrøndelagen gjennem 30 år». Inntrøndelagen 18.11.1927 Som formann i branntrygdelaget sto han bak jubileumsgaven på 30 000 kr til bygdemuseum ved lagets 100-årsjubileum i 1945.  «Ellers er det vel neppe den kommunale nemnd på Inderøy som han ikke har vært medlem av.»«80 år». Trønder-Avisa, 9.10.1961

Han overtok gården etter faren i 1912, og gav den videre til sønnen i 1943.«60 år». Nord-Trøndelag & Inntrøndelagen, 9.10.1941  Han gikk to vintre på Sund folkehøgskole 1900–02,  og halvannet års kurs på Mære landbruksskole fra 1902.«Ved Mære skole». Indtrøndelagen, 26.9.1902 

På samme måte som andre ordførere sendte han i 1941 en rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020.Ordførerrapportene våren 1940; digitalarkivet.no

Anders Haugum var sønn av tidligere ordfører Ole Haugum og svoger til sin forgjenger som ordfører Hans Hjulstad. 

 Referanser 

Kategori:Personer fra Inderøy kommune
Kategori:Ordførere i Inderøy
Kategori:Venstre-ordførere i Nord-Trøndelag
Kategori:Norske bønder
Kategori:Nordmenn fra andre verdenskrig
Kategori:NS-ordførere i Nord-Trøndelag